Foredrag om Medicinsk Cannabis Olie

Foreningen Propaganja og Chillo inviterer til foredrag om Medicinsk Cannabis med hollænderen Wernard Bruining, som har over 20 års erfaring med medicinsk cannabis olie.

Wernard Bruining står bag klinikken Mediwiet i Holland og har siden starten i 1996 rekvireret enorme mængder viden omkring brugen af cannabis olie og dens virkning på mennesker og dyr. Wernard har haft stor success med sin olie og arbejder dagligt med en gruppe patienter, som bruger MediWiet CBD olie til at behandle deres lidelser. Wernard har skrevet talrige artikler og en bog om cannabis olie, han er i cannabis industrien anerkendt verden over som en ekspert på området.

Wernard Bruining har en meget stor indsigt i cannabis. Han var den første til at åbne en coffeeshop i Amsterdam for snart en menneskealder siden, navnet på hans coffeeshop “mellow yellow” eksisterer stadig. Det kendte frø firma “Postitronics” er også stiftet af Wernard Bruining.

Der hersker ingen tvivl om, at Wernard Bruning besidder en enorm videm om cannabis. Han har brugt og arbejdet med planten i over 40 år, de sidste 20 har han dedikeret til forskning og research i cannabinoiders virkning.

Foredraget bliver præsenteret af den hollandske coffeeshop indehaver, og cannabis aktivist, Nol van Schaik. Som kort vil fortælle om Cannabis industriens påvirkning på Hollands økonomi.

Arrangementet er åbent for alle interesserede, men er først og fremmest henvendt til personer med en interesse i medicinsk cannabis!

Det lader til at Danmark vrimler med mennesker, som søger en bedre information om cannabis. Den kan I få her.

Vi opfordrer alle med en interesse i emnet til at deltage i foredraget.

Program:

Kl. 11.00 – Dørene åbner til fælles morgenmad for medlemmer af Foreningen Propaganja.

Kl. 12.00 – Dørene åbner for ikke medlemmer.

Kl. 12.30 – Velkomst og Powerpoint præsentation om cannabis økonomi af Nol van Schaik.

Kl. 13.00 – Foredrag om medicinsk Cannabis, Cannabinoider og CBD olie af Wernard Bruining.

Kl. 14.00 – Pause.

Kl. 14.30 – Wernard Bruning fortsætter.

Kl. 15.30 – Spørgsmål til Wernard og Nol.

Kl. 16.15 – Afslutning.

Deltagelse for medlemmer i Foreningen Propaganja koster 7€ (50kr) og 15€ (100kr) for ikke medlemmer.

Arrangementet finder sted i mødelokalerne på første sal i Hal C, Arsenalvej 6 på Arsenaløen.

Der sælges kun billetter online, dørene er lukkede og låst for alle uden billet.

KØB BILLET HER!